อยากทราบว่า หนูมีอาการผิดปกติอะไรหรือเปล่าคะ คือหนูแสบคอตลอดทั้งวัน(แสบคอนะคะไม่เจ็บ) เหมือนขาดน้ำแต่พอลองจิบน้ำไป รู้สึกแสบคอมากๆค่ะในระหว่างที่กำลังกลืนน้ำ ไม่มีไข้ อุณหภูมิปกติ ไม่มีอาการใดๆเลยค่ะนอกจากเเสบคอ ใช้เสียงได้ตามปกติค่ะแต่ก็จะแสบๆคอนิดนึงค่ะ เลยอยากทราบว่าเกิดจากสาเหตุอะไรคะถึงมีอาการแสบคอตลอดทั้งวัน
สวัสดีค่ะ อาการแสบคอตลอดทั้งวัน เหมือนาดน้ำ อาจจะเกิดจาก ภาวะคอแห้งจากการดื่มน้ำน้อยเกินไป การใช้เสียงมาก หรือตะเบ็งเสียงระหว่างวัน ภาวะกรดไหลย้อน หรือการรับประทานอาหารที่ขรุขระหรือรสจัดแล้วไปทำให้เกิดการระคายที่บริเวณหลังคอขึ้นมาโดยถ้าเป็นกรดไหลย้อน อาจมีแสบร้อนกลางอกมาถึงที่คอ คลื่นไส้ กลืนลำบาก ได้เช่นกันจากที่กล่าวมายังบอกไม่ได้แน่ชัด แนะนำการดื่มน้ำมากๆ งดการใช้เสียง ไม่กินแล้วนอนลงทันที ให้นั่งหัวสูงไว้ก่อน ถ้ายังมีอาการเป็นมากขึ้นเรื่อยๆ ปรับพฤติกรรมต่างๆแล้วไม่ดีขึ้น ก็ควรไปพบแพทย์